
( Návrh)

Komuniké


Vláda Slovenskej republiky na svojom zasadnutí ...........prerokovala a schválila Projekt nových cestovných dokladov Slovenskej republiky formátu Európskej únie.

Problematika falšovania a pozmeňovania cestovných dokladov a ich využívanie je nežiaducim javom v spojitosti s legálnou i nelegálnou migráciou a inou závažnou trestnou činnosťou a je závažným spoločenským a medzinárodným problémom, ktorému je potrebné venovať zo strany štátnych orgánov Slovenskej republiky prioritnú pozornosť. 

Potreba nových cestovných dokladov Slovenskej republiky formátu Európskej únie je aj výsledkom integračných aktivít, ktoré budú zavŕšené právoplatným členstvom Slovenskej republiky v Európskej únii.

